उन्होंने कहा कि केंद्र और राज्य की जो भी योजनाएं हैं, वह समाज को विकसित करने वाली हैं। उन्होंने कहा कि हमारी योजना सभी धर्म, मजहब, जाति और समुदायों के लिए है। समाज मे प्रेम, सद्भाव और भाईचारा हर हाल में बना रहे, इसके लिए सभी में जागृति होनी चाहिए। समाज मे एकता और समानता के लिए जो भी काम आवश्यक है, वह सब किया जाएगा। मिथिला ज्ञान की भूमि है और हम अक्सर यह कहा करते हैं कि बिहार के विकास के बिना देश का और मिथिलांचल के विकास के बिना बिहार का विकास संभव नही है।